Club Atlético San Lorenzo de Almagro

Club Atlético San Lorenzo de Almagro, Argentinako futbol talde ezaguna da, Buenos Airesko Flores auzokoa. Argentinako 15 liga irabazi ditu eta Libertadores Kopa bat. 1908ko apirilaren 1ean, gazte talde baten ekimenez, Lorenzo Massa apaiz salestarraren laguntzarekin Boedo auzoan sortu zen. Bere jarduera nagusia gizonezkoen futbola da, non Lehen Mailan parte hartzen duen. Klubean eskubaloia, saskibaloia, areto futbola, gimnasia erritmikoa, igeriketa eta hockeya ere egiten dituzte, besteak beste.

Argentinako futboleko bost handienetako bat da, Argentinako Futbolaren Elkarteak 1937an «boto proportzionala» delakoa ezarri zuenetik aurrera. Boto horren bidez, erabakitzeko ahalmen handiagoa ematen zitzaien bazkide gehien, antzinatasun handiena eta titulu gehien zituzten klubei.https://www.tycsports.com/al-angulo/el-dia-que-nacio-el-mote-de-los-cinco-grandes-id361876.html

Bere egungo estadioa, Pedro Bidegain, 'Gasómetro Berria' bezala ezagunagoa, eta Kirol Hiria Buenos Aires hirian daude, Flores auzoan. 47.964 ikuslerentzako lekua du eta Argentinako hamar estadio handienen artean dago. Bere aurreko estadioa, Gasómetro izenekoa, La Plata etorbidean zegoen 1700ean, Boedo auzoan, eta 76.000 lagunentzako tokia izan zuen. «Wembley porteño» () bezala ezaguna, Argentinako selekzioak erabili zuen. Gaur egun, eta batez ere bazkideek eta jarraitzaileek aurrera eramandako lege-borroka luze baten ondoren, 2021ean, Buenos Airesko Legealdiak Birzonifikazio Legea onartu zuen, zeinaren bidez 'Gasómetro Zaharra' zegoen La Plata etorbideko eta Las Casaseko (de facto-ko gobernu batek desjabetutako estadioa) lurrak klubari itzuli baitzitzaizkion, egungo egoitza soziala eta etorkizuneko estadioa eratzeko.

Bere aurkari historikoa Huracán da, eta berarekin jokatzen du herrialdeko futbol-partida zaharrenetako, tradizionalenetako eta deitzaileenetako bat, clásico de barrio () deritzona.

 Palmaresa 
 Argentinan: 15 
 Argentinako futbol liga (15): 1923(Am), 1924(Am), 1927(Am), 1933, 1936(CH), 1946, 1959, 1968(M), 1972(M), 1972(N), 1974(N), 1995(C), 2001(C), 2007(C), 2013(I).
 Amateurra (Am), Copa de Honor (CH), Torneo nazionala (N), Torneo metropolitarra (M), Clausura (C), Inicial (I).
 Bigarren mailako liga (2): 1914(Am), 1982.
 Errepublikako Kopa (1): 1943.
 Argentinako Superkopa (1): 2015.

 Nazio artean: 1 
 FIFAren Kluben arteko Munduko Kopa:
 Txapelduna (0)
 Finalista (1): 2014.
 Libertadores Kopa:
 Txapelduna (1): 2014.
 Hego Amerikako Kopa (1): 2002.
 Mercosur Kopa (1): 2001.

 Erreferentziak 

 Kanpo estekak 

  San Lorenzoren webgunea